CELEX: 62007TN0447
Language: ro
Date: 2007-12-05 00:00:00
Title: Cauza T-447/07: Acțiune introdusă la 5 decembrie 2007 — Scovill Fasteners/Comisia Comunităților Europene

9.2.2008   
            
            
               RO
            
            
               Jurnalul Oficial al Uniunii Europene
            
            
               C 37/31
            
         Acțiune introdusă la 5 decembrie 2007 — Scovill Fasteners/Comisia Comunităților Europene
   (Cauza T-447/07)
   (2008/C 37/48)
   Limba de procedură: engleza
   Părțile
   
      Reclamantă: Scovill Fasteners, Inc. (Clarkesville, Statele Unite ale Americii) (reprezentant: O. Dugardyn, lawyer)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea deciziei Comisiei din 19 septembrie 2007 privind o procedură de aplicare a articolului 81 CE (cauza COMP/E-1/39.168 — PO/Articole de mercerie din metal și din plastic: închizători);
            
         
               —
            
            
               în subsidiar, anularea sau reducerea amenzii aplicate reclamantei;
            
         
               —
            
            
               obligarea Comisiei Comunităților Europene la plata propriilor cheltuieli de judecată și a celor efectuate de reclamantă.
            
         Motivele și principalele argumente
   Reclamanta solicită anularea Deciziei Comisiei C(2007) 4257 final din 19 septembrie 2007 în cauza COMP/E-1/39.168 — PO/Articole de mercerie din metal și din plastic: închizători, prin care Comisia a considerat că filiala reclamantei, împreună cu alte întreprinderi, a încălcat articolul 81 CE prin acorduri asupra unor majorări de prețuri coordonate și prin schimbul de informații confidențiale cu privire la prețuri și la punerea în aplicare a majorărilor de prețuri.
   În sprijinul acțiunii sale, reclamanta susține că în mod eronat Comisia a considerat că aceasta formează o entitate economică unică împreună cu filiala sa și mai susține că nu ar trebui să fie considerată responsabilă în mod solidar pentru plata amenzii aplicate filialei sale pentru pretinsele încălcări ale acesteia din urmă.
   Mai mult, reclamanta susține că nu a fost demonstrat în mod corespunzător de către Comisie că filiala reclamantei a participat la înțelegere după 1997.
   În subsidiar, în opinia reclamantei, Comisia:
   
               —
            
            
               a săvârșit erori vădite în calculul amenzii;
            
         
               —
            
            
               nu a luat în considerare toate circumstanțele relevante atunci când a evaluat durata și gravitatea încălcărilor și
            
         
               —
            
            
               a omis să evalueze circumstanțele atenuante, cum ar fi rolul minor jucat de filiala reclamantei.